Bahasa Melayu

**Bahasa Melayu** (Tulisan Jawi: بهاس ملايو; Rejang: ꤷꥁꤼ ꤸꥍꤾꤿꥈ) ialah salah satu daripada bahasa-bahasa Melayu-Polinesia di bawah keluarga bahasa Polinesia, yang merupakan bahasa rasmi di Malaysia Brunei, Indonesia, dan Singapura, serta dituturkan di Timor Leste dan sebahagian wilayah di Kemboja , Filipina dan Thailand. Jumlah penutur bahasa ini mencakupi lebih daripada 290 juta penutur (termasuk sebanyak 260 juta orang penutur bahasa Indonesia) merentasi kawasan maritim Asia Tenggara. 

Sebagai salah satu daripada bahasa-bahasa yang paling luas digunakan di Asia Tenggara, bahasa Melayu mempunyai istilah perundangan yang berbeza di negara-negara terlibat bergantung pada sejarah dan budaya penggunaan bahasa Melayu di negara-negara tersebut. Di Malaysia, istilah "bahasa Melayu" ialah istilah *de jure* untuk pentakrifan rasmi bahasa kebangsaan negara Malaysia, manakala istilah "bahasa Malaysia" atau "bahasa Melayu Malaysia" seringkali digunakan mewakili perkara yang sama secara tidak formal di kalangan rakyat Malaysia. Di Singapura, Bahasa Melayu mempunyai status bahasa kebangsaan pada waktu yang sama merupakan salah satu daripada empat bahasa rasmi (tiga lagi bahasa rasmi lain ialah bahasa Inggeris, bahasa Cina, dan bahasa Tamil). Di Brunei, "bahasa Melayu" juga ditakrifkan sebagai bahasa rasmi negara dan bahasa Melayu diutamakan apabila berlakunya percanggahan dengan versi bahasa Inggeris teks undang-undang. Di Indonesia, bentuk piawai bahasa Melayu dikenali sebagai bahasa Indonesia yang berperanan sebagai bahasa pemersatu di negara Indonesia. Penggunaan istilah "bahasa Melayu" di Indonesia pula hanya terhad kepada bentuk-bentuk vernakular bahasa Melayu (yakni bahasa Melayu tempatan) yang dituturkan di kawasan yang pernah di bawah pemerintahan Kesultanan Johor-Riau terletak di zon tengah Sumatra (seperti Riau, Kepulauan Riau, Jambi dan lain-lain), Sumatra Selatan dan Kalimantan Barat Indonesia. Di Timor Leste, Bahasa Indonesia masih tetap dikekalkan sebagai bahasa rasmi utamanya sebagai "bahasa bekerja" walaupun telah merdeka daripada negara Indonesia.  Di selatan Thailand, bahasa Melayu digunakan oleh orang-orang dari Kesultanan Melayu Patani (orang Melayu Pattani), tetapi tidak memperolehi sebarang pengiktirafan daripada kerajaan.

Bahasa Melayu Klasik, secara spesifiknya "bahasa istana" (atau dikenali sebagai *Court Malay* dalam bahasa Inggeris), ialah bahasa piawai sastera bersusurgalur daripada kesultanan Melaka dan kesultanan Johor, disebabkan itulah bahasa ini juga dikenali sebagai bahasa Melayu Melaka, Johor, Riau (atau pelbagai jenis gabungan nama yang berasaskan mana-mana dari tiga nama tempat ini) untuk membezakannya daripada bahasa-bahasa Melayik yang lain. Menurut *[[Ethnologue]]* 26, beberapa kelainan bahasa-bahasa Melayik disenaraikan sebagai bahasa-bahasa yang terpisah, termasuklah kelainan bahasa-bahasa Melayu Semenanjung yang dituturkan oleh Orang Asli, yang sangat rapat hubungannya dengan bahasa Melayu Baku yang boleh dianggap sebagai dialek-dialeknya. Terdapat beberapa bahasa dagang atau bahasa kreol Melayu yang berdasarkan satu bentuk *lingua franca* yang disusurgalurkan ke bahasa Melayu Klasik.

## Asal usul bahasa Melayu اصل أصول بهاس ملايو
Ahli-ahli linguistik bahasa Melayu bersetuju dengan kemungkinan bahawa asal usul bahasa Melayu terletak di barat pulau Borneo. Satu bentuk bahasa yang kini dikenali sebagai bahasa Melayu Purba (dari segi linguistik dikenali sebagai bahasa Melayik Purba) dituturkan di pulau Borneo sekurang-kurangnya pada 1000 tahun sebelum Masihi dan dianggap sebagai leluhur kepada kesemua bahasa di bawah kumpulan Melayik. Leluhur bahasa purba ini ialah bahasa Melayu-Polinesia Purba, yang merupakan turunan dari bahasa Austronesia Purba, mula bercambah sekurang-kurangnya pada 2000 tahun sebelum Masihi, yang mungkin hasil daripada penerokaan orang Austronesia dari pulau Taiwan ke arah kawasan yang terletak lebih selatan yakni kawasan maritim Asia Tenggara 

## Sejarah Bahasa Melayu سجاره بهاس ملايو

Secara umumnya, garis perkembangan bahasa Melayu terbahagi kepada tiga fasa utama iaitu bahasa Melayu Kuno, bahasa Melayu Klasik dan bahasa Melayu Moden,  dan terdapat fasa peralihan di antara fasa-fasa utama tersebut. Sesetengah pakar bahasa menganggap bahasa Melayu Kuno ialah bahasa leluhur bahasa Melayu Klasik, tetapi sesetengah ahli linguistik yang lain pula berpendapat bahawa hubungan leluhur antara dua fasa bahasa ini susah untuk ditentusahkan berikutan keganjilan dari segi morfologi dan sintaksis antara dua fasa ini, serta keserentakan penggunaan kedua-dua fasa bahasa ini pada abad ke-14.

Bahasa Melayu Kuno dipengaruhi oleh bahasa Sanskrit yang merupakan bahasa klasik di India. Peminjaman kata-kata Sanskrit boleh didapati dalam perbendaharaan bahasa Melayu Kuno. Batu bersurat terawal dalam bahasa Melayu Kuno dijumpai di Sumatra, Indonesia, dan ditulis dalam huruf-huruf Grantha bervariasi Pallava  dan tarikhnya ditentukan pada 1 Mei 683. Batu bersurat ini dikenali sebagai batu bersurat Kedukan Bukit yang dijumpai oleh orang Belanda yang bernama M. Batenburg pada 29 November 1920 di Sungai Musi, Kedukan Bukit, Sumatra Selatan. Ia merupakan batu kecil berukuran .

Bukti lain ialah naskhah Undang-undang Tanjung Tanah dalam huruf-huruf pasca-Pallava. Teks perundangan pra-Islam pada abad ke-14 ini dihasilkan pada zaman pemerintahan Adityawarman (1345–1377) di kerajaan Dharmasraya, yang merupakan kerajaan Hindu-Buddha yang membangun setelah tamatnya kekuasaan Srivijaya di Sumatra. Undang-undang ini ditulis untuk orang Minangkabau yang masih tinggal di tanah tinggi di barat Sumatra, Indonesia.

Batu bersurat Terengganu (Jawi: باتو برسورت ترڠݢانو) ialah pacakan batu granit dengan inskripsi tulisan Jawi dan dijumpai di Terengganu, Malaysia. Ia adalah bukti terawal kewujudan batu-batu bersurat bahasa Melayu Klasik. Batu bersurat yang bertarikh tahun 702 hijrah (bersamaan tahun 1303 masihi) merupakan bukti terawal tulisan Jawi di alam Melayu Asia Tenggara, dan juga merupakan salah satu daripada bukti terawal kepada kewujudan Islam sebagai agama negeri di rantau ini. Kandungan batu bersurat ini ialah pengisytiharan pemerintah di Terengganu yang dikenali sebagai Seri Padukan Tuan, yang menyuruh pengikutnya untuk mendukung agama Islam, serta memberikan 10 fasal asas undang-undang syariah bagi membimbing pengikutnya.

Bahasa Melayu mendapat penggunaan yang semakin meluas dan kukuh sebagai bahasa perantaraan kawasan maritim Asia Tenggara sewaktu zaman Kesultanan Melayu Melaka (1402–1511). Zaman ini menyaksikan perkembangan bahasa Melayu yang pantas di bawah pengaruh kesusasteraan Islam. Perkembangan bahasa ini mengubah sifat bahasa ini melalui kemasukan perbendaharaan kata secara mendadak dari bahasa Arab, bahasa Tamil dan bahasa Sanskrit, sehingga membentuk kesusasteraan Melayu Klasik yang matang. Bahasa Melayu pada zaman Kesultanan Melayu Melaka ini berevolusi menjadi bentuk yang boleh dikenalpasti oleh penutur bahasa Melayu pada zaman moden. Apabila kerajaan ini berpindah dan mendirikan Kesultanan Johor Lama, ia terus digunapakai sebagai bahasa klasik serantau; sehingga ia amat berhubungkait dengan kerajaan Riau di bawah pengaruh Belanda dan kerajaan Johor di bawah pengaruh British sehingga bahasa Melayu Riau dianggap dekat dengan bahasa klasik itu. Namun, tiada hubungkait antara bahasa Melayu Melaka yang digunakan di istana Riau dan bahasa Riau vernakular yang digunapakai oleh penduduk tempatan Riau.

Surat-surat dari Sultan Abu Hayat yang memerintah Ternate dan Kepulauan Maluku (yang kini di dalam Indonesia) pada tahun 1521-1522 merupakan antara surat-surat tertua yang ditulis dalam bahasa Melayu. Teks surat ini ditulis kepada raja Portugal, selepas berhubung dengan peneroka Portugis bernama Francisco Serrão. Surat-surat ini menunjukkan tanda penggunaan bahasa yang bukan asli; kerana orang Ternate menggunapakai (dari dahulukala sehingga ke hari ini) bahasa Ternate sebagai bahasa ibunda mereka (yakni salah satu daripada bahasa-bahasa di Papua Barat). Bahasa Melayu adalah satu-satunya bahasa yang digunakan sebagai bahasa perantara (atau *lingua franca*) untuk perhubungan antara pelbagai kaum.

## Pengelasan bahasa ڤڠلسن بهاس
Bahasa Melayu ialah salah satu ahli keluarga bahasa Austronesia yang meliputi bahasa-bahasa di kawasan Asia Tenggara dan Lautan Teduh, serta sebilangan kecil di benua Asia. Bahasa Malagasi, yakni bahasa tersisih dari segi geografi, yang dituturkan di Madagaskar terletak di barat Lautan India, juga merupakan ahli keluarga bahasa-bahasa Austronesia. Walaupun bahasa-bahasa ini tidak semestinya mempunyai kesalingfahaman yang jelas, persamaan yang terdapat pada bahasa-bahasa ini sebenarnya agak jelas. Dalam bahasa-bahasa yang lebih konservatif seperti bahasa Melayu, terdapat banyak kata-kata akar yang mengalami perubahan yang agak kecil dari bahasa leluhur mereka yakni bahasa Austronesia Purba. Terdapat banyak kata-kata kognat dalam perbendaharaan bahasa-bahasa ini dari segi hubungan pertalian, kesihatan, bahagian tubuh badan, dan nama-nama haiwan am. Persamaan dijumpai lebih ketara pada nombor-nombor yang ada pada keluarga bahasa ini.

Di bawah keluarga bahasa Austronesia, bahasa Melayu terdiri daripada sekelompok gaya-gaya pertuturan yang rapat hubungkaitnya yang dikenali sebagai bahasa-bahasa Melayik yang tersebar merentasi Semenanjung Tanah Melayu dan kepulauan Indonesia oleh pedagang-pedagang Melayu dari Sumatra. Terdapat perbezaan pendapat mengenai kelainan-kelainan pertuturan yang manakah sepatutnya dikempok sebagai dialek-dialek bahasa Melayu, dan kelainan-kelainan yang manakah sepatutnya dianggap sebagai bahasa-bahasa Melayu yang terpisah. Bahasa vernakular di Brunei yakni bahasa Melayu Brunei misalnya tidak boleh disalingfaham dengan bahasa piawai, dan hal ini turut berlaku pada kelainan bahasa yang terdapat di Semenanjung Tanah Melayu seperti bahasa Melayu Kedah. Tetapi, bahasa Melayu Brunei dan bahasa Melayu Kedah pula mempunyai hubungan yang agak dekat.

## Kelainan bahasa کلاءينن بهاس

### Bahasa Piawai/Standard
Maksud piawai adalah utama, pintar, cekap, ukuran, tahap, bentuk atau perkara yang ditetapkan (ketepatan).

Maksud standard adalah utama, tahap, kriteria atau keperluan minimum.

-Variasi bahasa yang telah melalui proses perancangan, pembakuan dan diterima oleh masyarakat untuk kegunaan seharian.

-Diterima dan diamalkan oleh masyarakat melalui penulisan dan percakapan yang betul (Pendidikan). 

-Digunakan ketika acara rasmi dan sebagai bahasa pengantara.

-Bahasa yang lebih unggul dan diterima semua kumpulan dan etnik.

-Bahasa rasmi dan pemersatu.

-Mempunyai laras bahasa.

-Tidak ada unsur kependekan.

-Tidak menggunakan dialek dan dapat difahami seluruh negara.

-Pemisah sesuatu kumpulan.

#### Contoh Pemisah Sesuatu Kumpulan
Setiap tamadun atau negara ada bahasa piawai sendiri sejak abad pertama hingga hari ini. Bermula dari ajaran atau agama ditulis di lembaran kulit kayu kemudian dijadikan kertas dan kulit haiwan. 

Tulisan pada kertas bermula apabila kertas dicipta di China,(Cai Lun) mengasaskan kaedah pembuatan kertas sekitar tahun 105 Masihi, namun pencetakan buku lengkap terawal di atas kertas wujud seawal abad ke-9 Masihi (868 Masihi, Sutra Intan) di China, menggunakan teknik bongkah kayu sebelum taip cerai dicipta, membuka jalan kepada penyebaran ilmu yang lebih luas daripada kulit binatang yang mahal. 

Contoh:

1. Tamadun Arab–Islam;

Bahasa piawai: Bahasa Arab Fusha
Asas: Bahasa al-Quran (abad ke-7).
Digunakan dalam agama, pendidikan dan media rasmi.
Wujud bersama dialek Arab tempatan (diglosia).

2. Tamadun Cina;

Bahasa piawai: Putonghua (Mandarin Standard).
Diasaskan daripada dialek Beijing
Diresmikan pada abad ke-20 (sekitar 1950-an).
Digunakan dalam pendidikan dan pentadbiran China.

3. Tamadun India;

Bahasa piawai:
Sanskrit (klasik/keagamaan)
Hindi Standard (moden).
Tatabahasa Sanskrit dibakukan sejak abad ke-4 SM (Panini).
Hindi standard dibakukan pada abad ke-19–20.

4. Tamadun Eropah;

(a) Inggeris:

Bahasa piawai: Standard British English.
Dibakukan melalui pendidikan dan percetakan (abad ke-18).

(b) Perancis:

Bahasa piawai: Français standard.
Dibakukan oleh Académie française (1635).

(c) Jerman:

Bahasa piawai: Hochdeutsch.
Berasaskan terjemahan Bible oleh Martin Luther (abad ke-16).

5. Tamadun Jepun:

Bahasa piawai: Hyojungo.
Berdasarkan dialek Tokyo.
Dibakukan pada era Meiji (akhir abad ke-19).

6. Tamadun Korea:

Bahasa piawai: Pyojun-eo.
Berasaskan dialek Seoul.
Dibakukan pada abad ke-20.

7.Tamadun Melayu;

Bahasa piawai: Bahasa Melayu Piawai.
Asas: Bahasa Melayu Johor–Riau.
Tokoh awal: Raja Ali Haji (abad ke-19).

Dibakukan secara rasmi pada abad ke-20 oleh DBP. Digunakan di Malaysia, Brunei, Indonesia (dalam bentuk berbeza).

#### Bahasa Melayu Klasik
Abad ke-14 hingga abad ke-19

Latar belakang:
Muncul selepas kejatuhan Srivijaya.
Berkembang kuat pada zaman Kesultanan Melaka (abad ke-15).

Digunakan dalam:
surat diraja
undang-undang (contoh: Hukum Kanun Melaka)
karya sastera (hikayat, syair, sulalatus salatin)

Tulisan utama: Jawi.

Bahasa Melayu Klasik ialah bahasa pentadbiran, agama dan ilmu dunia Melayu ketika itu.

#### Bahasa Melayu Johor-Riau (Klasik-Pramoden)
Abad ke-17 hingga abad ke-19.

Latar belakang:
Digunakan dalam Kesultanan Johor–Riau–Lingga.

Menjadi bentuk bahasa yang:
lebih teratur dan lebih konsisten dari segi tatabahasa.

Tokoh penting:
Raja Ali Haji (abad ke-19)
Karya: Bustan al-Katibin (1857), Kitab Pengetahuan Bahasa.

Bahasa Johor–Riau menjadi asas kepada Bahasa Melayu Moden.

#### Bahasa Melayu Moden
Berkembang pada era klasik dan pramoden, kemudian disempurnakan ketika sebuah negara dibentuk selepas merdeka. Bermula dari Bahasa Melayu Klasik, Bahasa Melayu Johor-Riau menjadi Bahasa Melayu Moden.

Malaysia: 
Menggunakan tiga jenis bentuk Piawai iaitu Bahasa Klasik (Baku), Bahasa Johor-Riau (Klasik-Premoden) dan Bahasa Malaysia (Bahasa Melayu Moden). Ketiga-tiga ini disatukan menjadi bahasa yang baharu iaitu Bahasa Melayu Piawai (formal sebutan baku dan tidak baku).

Brunei:
Menggunakan dialek Brunei (tidak formal), Bahasa Piawai Brunei (formal) dan Bahasa Melayu Piawai.

Singapura:
Menggunakan dialek Singapura (tidak formal), Bahasa Piawai Singapura (formal) dan Bahasa Melayu Piawai (formal dan sebutan baku).

Indonesia:
Menggunakan dialek Indonesia (tidak formal), Bahasa Piawai Indonesia (formal sebutan baku).

#### Bentuk atau Sebutan Baku dan Tidak Baku
Maksud baku adalah utama (makanan), bentuk bahasa (perkataan/nada/sebutan) atau penyeragaman (kaedah). 

Sebutan baku: 

-Pertuturan yang jelas dan selaras dengan perkataan tersebut. 

-Nada yang dikeluarkan sama ada kasar atau mesra.

Sebutan tidak baku:

-Penyebutan yang dipertuturkan -sedikit berbeza daripada sebutan baku kerana dipengaruhi loghat dan dialek tetapi bukan dialek. 

Bahasa Melayu Piawai ada dua bentuk iaitu baku dan Johor-Riau, kedua-dua sebutan bentuk piawai.

Contoh: 

#### Perbezaan Piawai, Standard & Baku
Ketiga-tiga perkataan tersebut bermaksud utama tetapi digunakan keadaan berbeza, juga mempunyai istilah pendua. Hanya perkataan piawai dan standard lebih susuai untuk penamaan bahasa piawai atau standard. Manakala perkataan baku hanya sesuai untuk sebutan baku.

Perkataan piawai digunakan untuk mengukur tahap, pengiraan dari aspek sains atau perdagangan. Juga mengukur tahap seseorang manusia seperti kecekapan dan kepintaran.

Contoh : 

-Produk ini tidak layak untuk dipasarkan kerana tidak memenuhi piawaian yang telah ditetapkan. 

-Prestasi murid sangat berbeza antara satu dengan yang lain. Guru-guru akan memastikan tahap piawai semua murid adalah seimbang.

-Penggunaan bahasa piawai dapat mengelakkan kekeliruan dalam komunikasi.

-Tiga hari lalu Syukri demam akibat daripada itu prestasi dan kepiawaiannya sedikit terjejas ketika bekerja.

Perkataan standard digunakan untuk keutamaan atau menetapkan sesuatu perkara.

-Bangunan itu tidak memenuhi standard keselamatan yang ditetapkan.

-Bahasa standard digunakan dalam urusan rasmi dan penulisan akademik. 

-Pilih grafik di bawah sama ada standard (utama),tinggi atau sangat tinggi.

-Markah empat puluh peratus adalah standard untuk lulus.

Perkataan baku digunakan untuk keutamaan atau tindakan.

-Penyampai berita perlu menggunakan sebutan baku semasa penyiaran.

-Sebutan baku membantu pendengar memahami makna perkataan dengan tepat.

-Guru menegaskan kepentingan mematuhi standard bahasa baku dalam karangan.

-Makanan baku (utama/asas) untuk manusia ialah sayur-sayuran, buah-buahan, beras, bijiran dan sumber protein.

-Kecekapan sistem ini dapat mempercepat proses binaan dan pembakuan bahasa.  

### Bahasa Formal
Maksud formal adalah menurut peraturan rasmi, seragam (keadaan) atau sama ragam.

Bahasa yang digunakan sebagai urusan rasmi seperti majlis rasmi, perbincangan rasmi dan surat-menyurat.

Ciri-ciri:
-Mematuhi hukum tatabahasa.

-Ayat dan ungkapan yang dibina diucapkan dengan nada yang sempurna.

-Mengutamakan penggunaan kata nama diri yang formal dan sopan seperti Saya, Kamu & Awak.

-Tidak ada percampuran standard bahasa lain atau dialek daerah.

### Jargon
Merupakan antonim bagi slanga kerana digunakan oleh golongan profesional seperti doktor, pedagang atau petani. Perkataan yang digunakan diterima sebagai bahasa formal.

### Bahasa Tidak Formal
Tidak terikat sepenuhnya kepada ketepatan tatabahasa, ayat tidak sempurna binaannya dan pengucapan nada yang berbeza.

Ciri-ciri:

-Digunakan perbualan harian seperti keluarga dan rakan.

-Ada pengaruh dialek daerah, bahasa mesra atau bahasa pasar.

-Penggunaan kata ganti nama diri, kata sapaan dan kosa kata dialek.

-Penggunaan kosa kata kurang sopan seperti unsur bahasa kasar.

-Ada singkatan seperti nak, tak, mu, ku & kau.

Contoh:
Aku tengah mandi ni.

### Bahasa Istana
Digunakan oleh kerabat diraja antara sesama mereka, orang biasa dan orang biasa kepada kalangan diraja (bahasa dalam).

Unsur Pendinaan (merendah diri):

-Hamba pancal yang hina.

-Hamba patik yang tua ini.

Unsur Pemulukan (kata-kata sanjungan):

-Ke bawah duli tuanku yang maha mulia menjunjung sembah duli tuanku.

Ungkapan rutin;

-Ampun tuanku: Ampun tuanku beribu-ribu ampun.

-Daulat tuanku: Daulat tuanku sembah patik harap diampun.

Ciri-ciri:

-Kosa kata yang berbeza; santap/makan, gering/sakit, berangkat/pergi dan perkenan/izin.

-Menggunakan kata ganti diri dan sistem sapaan yang formal; ayahanda dan bonda.

-Mempunyai sistem kedudukan kekeluargaan (gelaran); Tengku Mahkota.

-Penggunaan terbatas (tidak mempercayai perkembangan bahasa). 

### Diaglosia
Sesebuah masyarakat penutur menggunakan dua bahasa berbeza.

-Bahasa kebiasaan yang tinggi (formal).

-Bahasa kebiasaan yang rendah (tidak formal).

Contoh:

-Di rumah menggunakan bahasa basahan.

-Di sekolah menggunakan bahasa formal.

#### Bahasa Halus
Penggunaan bahasa yang sopan dan honorifik.

-Kehalusan itu dapat dilihat daripada penggunaan kosa kata dan ungkapannya yang menunjukkan kesopanan dengan cara sapaan, gaya dan intonasi yang penuh adab.

-Bahasa istana termasuk juga bahasa halus.

-Digunakan dalam hubungan yang mempunyai status sosial yang berbeza.

-Menggunakan bahasa kiasan atau peribahasa.

Ciri-ciri:

-Mengutamakan diksi yang lebih sopan, beradab dan lebih manis contoh hamil berbadan dua bunting.

-Mementingkan penggunaan ungkapan yang sopan contoh jemput masuk dan sila duduk. 

-Menggunakan kata rujukan diri yang sopan contoh saya, encik, puan atau saudara.

-Menggunakan gelaran atau panggilan kehormat yang betul contoh kurniaan, ikhtisas, agama dan warisan.

#### Bahasa Mesra
Digunakan untuk menunjukkan hubungan yang mesra dan harmoni antara penutur dan pendengar secara tak formal.

contoh: situasi ahli keluarga sedang memujuk seseorang guna bahasa biasa tetapi mempengaruhi dan meyakinkan pendengar.

Ciri-ciri:

-Menggunakan partikel lah sebagai pelembut contoh marilah atau jomlah.

-Kata ganti nama diri menggunakan gelaran kekeluargaan contoh kak long atau mak su.

-Penggunaan kata nama sendiri contoh Ahmad menjadi Mad.

-Menggunakan kata-kata kiasan.

-Ada unsur kependekan.

Contoh ayat : Mama, nanti jangan lupa datang sekolah tengok adik perbarisan.

#### Bahasa Kasar
Kembalikan daripada bahasa halus dengan kosa kata dan ungkapan yang digunakan keras dan kasar sehingga kadang-kadang sukar diterima oleh pendengar.

Ciri-ciri:

-Intonasi yang digunakan tinggi

-Menunjukan emosi marah dan kurang senang terhadap orang yang dilawan bertutur.

-Ragam bahasa contoh tempelak, herdik, sindir dan tidak berkias.

-Kata ganti nama diri tidak menunjukkan keharmonian contoh aku dan engkau.

-Tidak menekankan tatabahasa yang betul. 

-Menunjukkan kemesraan kepada peserta contoh teman rapat dan ahli keluarga contoh "woi nak mampus!" 

### Ideolek
Pertuturan dialek oleh seseorang dan cirinya berbeza antara satu individu dengan individu yang lain

-Gaya pertuturan berbeza.
-Kecacatan bahasa yang ada dalam diri. 
-Kelainan pertuturan setiap orang. 

Contoh: Pelat dan sengau.

-Ada perbezaan sebutan
 
-Ada perbezaan intonasi.

-Ada perbezaan pertuturan.

Contoh dialek Kedah dan dialek Johor ada bahasa pelat.

### Loghat/Aksen
Loghat merupakan nada bahasa yang dilafazkan oleh sekumpulan penutur bahasa di sesuatu kawasan dalam sebuah negeri atau negara. 

Maksud aksen ialah tekanan suara pada kata atau suku kata.

Dialek merupakan perkataan manakala loghat merupakan nada perkataan tersebut.

Setiap kawasan mempunyai loghat yang berbeza contoh di Malaysia.

Loghat utara; Perlis, Kedah dan Pulau Pinang

Loghat pantai timur; semua kawasan Pahang kecuali Pahang selatan, Kelantan dan Terangganu.

Loghat Johor-Riau; Johor, Melaka, Selangor, Perak Selatan dan Pahang Selatan.

Loghat Perak: semua kawasan Perak kecuali Perak selatan.

Loghat Sarawak: semua kawasan Sarawak.

Loghat Sabah: semua kawasan Sabah.

Ada beberapa dialek negeri yang menggunakan loghat kasar dan bahasa kasar. 

Contoh: Melaka, Kedah, Pulau Pinang dan Sabah.

Dialek Kedah, Pulau Pinang, Perlis dan Sabah juga menggunakan sebutan baku.

### Dialek
Kelainan bahasa yang dituturkan oleh sekumpulan besar penutur bahasa di sesuatu kawasan dalam sesebuah negeri atau negara.

Ciri-ciri:
-Perbezaan dari segi sebutan,kata ganti nama diri atau panggilan kekeluarga.

-Tidak mementingkan ketepatan bahasa  apabila berbicara antara keluarga atau rakan. (Tidak formal)

-Banyak menggunakan kependekan kata.

-Menggunakan kosa kata atau istilah daerah.

-Ada unsur saling memahami 

Contoh:

#### Subdialek
Kelainan yang lebih khusus dalam sesuatu dialek, yang dituturkan oleh kumpulan penutur di kawasan yang lebih kecil.

Ciri:
-Wujud disebabkan adanya perbezaan penutur antara penutur yang menetap di kawasan atau daerah yang berbeza-beza dalam sesuatu kawasan dialek.

Contoh :

#### Isoglas
Satu garis pemisah antara dialek dengan adanya perbezaan pertuturan.

Contoh:

-Sempadan Johor-Melaka.

-Sempadan Johor-Terengganu.

-Sempadan Johor-Pahang.

-Sempadan Selangor-Perak.

-Sempadan Perak-Kedah.

-Sempadan Pahang-Kelantan.

-Sempadan Pahang-Terenggangu.

-Sempadan Kelantan-Terengganu.

### Bahasa Basahan/Kolokial
Bahasa yang digunakan dalam kehidupan seharian oleh masyarakat penutur secara tidak formal.

Ciri-ciri:

-Tidak mementingkan ketetapan bahasa.

-Ada  percampuran kod (bahasa rojak).

-Kadang-kadang ada penggunaan bahasa kasar.

-Menggunakan kependekan kata contoh mau, nak, ni, tak atau nak.

-Bunyi "r" digugurkan contoh besar menjadi besa dan kasar menjadi kasa.

-Terdapat kosa kata tertentu yang tidak formal contoh kasi, laki, bini atau tak payah.

Contoh ayat : Siapa itu menjadi sapa tu.

### Pijin
Bahasa yang bermula daripada hubungan antara dua bangsa atau lebih kumpulan penutur yang menutur bahasa yang berbeza serta intonasi mereka secara tidak formal.

-Orang luar negara datang negara kita beli barang, dia cakap tu ada percampuran bahasa kita dan bahasa dia contoh orang putih dan orang bangladesh.

Contoh kosa kata: mari menjadi datang, senang menjadi ada masa lapang atau banyak menjadi sangat.

-Tiada penutur jati.

-Kosa kata terhad.

-Tidak mematuhi tatabahasa.

-Sebutannya mengikut pelat bahasa ibunda penutur.

### Bahasa Pasar
Bahasa ini dituturkan oleh orang Cina, India dan penutur-penutur bahasa lain apabila mereka bertutur dengan penduduk tempatan atau antara sesama mereka.

-Campuran bahasa Melayu dan bahasa lain.

-Kosa kata tidak formal.

-Penggunaan terhad ketika urusan jual beli di pasar.

-Tidak mematuhi hukum tatabahasa.

-Mengabaikan hukum DM.

-Ada percampuran kod (bahasa rojak).

Contoh ayat: "Lu mana mau pigi?", "Itu rumah,saya sendiri punya" atau "Gua ada beli satu kucing siam punya, manyak cantik lo".

Ada percampuran kod/bahasa rojak contoh:

Ana/Anta = Bahasa Arab.

You/I = Bahasa Inggeris.

Hukum DM:

-Unsur yang diterangkan hadir pada kedudukan pertama contoh sos cili.

-Unsur menerang hadir pada kedudukan 
kedua contoh perkara lain-lain.

### Kreol
Wujud apabila bahasa pijin telah digunakan sebagai bahasa umum sebagai alat perhubungan dalam kehidupan harian oleh sekumpulan atau segolongan masyarakat penutur.

-Bahasa yang telah dikuasai bahasa ibunda.

Contoh: Bahasa Baba Nyonya/Cheti/Serani.

-Banyak menggunakan kosa kata Melayu tetapi apabila menyebut ada kecinaan dan menggunakan kata ganti nama bahasa Cina.

Contoh ayat:

"Lu orang mo pegi mana" atau "Gua mo masak nasik dulu".
 
### Slanga
Variasi bahasa yang dituturkan oleh sekumpulan penutur tertentu iaitu kumpulan remaja. 

-Tidak formal. 

-Kosa kata hanya difahami oleh kumpulan itu sahaja. 

-Kosa kata dicipta oleh mereka dan tidak ada dalam bahasa asalnya contoh cun, kantoi atau poyo. 

-Perkataan sudah ada tetapi diberikan kelainan istilah atau istilah baharu contoh jambu menjadi cantik, balak menjadi teman lelaki, payung menjadi tidak berani atau istilah baharu 2025 iaitu kacip menjadi tidak waras.

-Tidak mementingkan tatabahasa. 

-Ada kosa kata yang dicipta kekal guna dan ada yang pupus ikut peredaran waktu. 

-Ada kosa kata yang diambil daripada bahasa lain contoh bro, brader relaks atau langsi. 

Contoh ayat: "Awek lu cun giler bro". 

Kita tidak digalakkan atau lebih baik berhenti menggunakan bahasa slanga kerana bahasa slanga merupakan bahasa tidak formal berkedudukan paling rendah.

## Sistem tulisan سيستم توليسن

Bahasa Melayu kini ditulis dalam tulisan Rumi di Brunei, Malaysia dan Singapura atau *tulisan Latin* di Indonesia, walaupun tulisan Arab yang dikenali sebagai *tulisan Arab Melayu* atau tulisan Jawi juga wujud. Tulisan Rumi merupakan tulisan rasmi di negara Malaysia, Singapura, dan Indonesia. Bahasa Melayu menggunakan sistem angka Arab.

Kedua-dua tulisan Rumi dan tulisan Jawi adalah tulisan-tulisan rasmi hanya di Brunei. Nama-nama di institusi atau organisasi di Brunei perlu menggunakan kedua-dua jenis tulisan. Tulisan Jawi digunakan secara penuh di sekolah-sekolah agama yang pelajar-pelajar Muslim berumur 6-7 sehingga 12-14 tahun perlu hadiri pada waktu tengah hari.

Beberapa usaha sedang diambil untuk memelihara tulisan Jawi di Malaysia, dan pelajar-pelajar yang mengambil peperiksaan dalam bahasa Melayu di Malaysia diberi pilihan untuk menjawab soalan-soalan dalam tulisan Jawi.

Namun tulisan Rumi ialah tulisan yang paling kerap digunapakai di Brunei dan Malaysia untuk kegunaan rasmi mahupun tidak rasmi.

Pada masa lampau, bahasa Melayu ditulis dalam pelbagai jenis tulisan lain. Sebelum pengenalan tulisan Arab di rantau kepulauan Melayu, bahasa Melayu ditulis dalam tulisan Pallava, tulisan Kawi dan tulisan Rencong; tulisan-tulisan tersebut kini sudah tidak digunakan lagi tetapi tulisan yang seakan contohnya seperti tulisan Cam masih digunapakai oleh orang Cam di Vietnam dan Kemboja. Bahasa Melayu Kuno ditulis dalam tulisan Pallava dan Kawi seperti pada bukti batu bersurat di kawasan rantau Melayu. Bermula dengan era Kerajaan Samudera-Pasai sehingga ke zaman kemuncak Kesultanan Melaka, tulisan Jawi sedikit demi sedikit menggantikan penggunaan tulisan-tulisan ini sebagai tulisan yang paling banyak digunapakai di alam Melayu. Bermula dengan abad ke-17, di bawah pengaruh British dan Belanda, Jawi sedikit demi sedikit digantikan dengan tulisan Rumi.

Untuk mengetahui kaedah penggunaan abjad, penulisan huruf, penulisan kata, penulisan unsur serapan dan tanda baca umum yang dipraktikkan dalam bahasa Melayu, sila lihat: Laman arkib Pedoman Umum Ejaan Bahasa Melayu

## Sistem fonologi سيستم فونولوݢي

Salah satu faktor utama yang menjadikan Bahasa Melayu sebagai bahasa yang sangat mudah untuk dipelajari adalah disebabkan oleh sistem fonologi yang amat mudah. Boleh dikatakan hampir setiap huruf Rumi mewakili satu sebutan fonem. Bahasa Melayu, seperti kebanyakan bahasa lain di bawah keluarga Austronesia, bukanlah bahasa bernada.

### Bunyi-bunyi konsonan

Bunyi-bunyi konsonan bahasa Melayu Malaysia dan juga bahasa Indonesia ditunjukkan seperti berikut. Bunyi-bunyi konsonan yang bukan asli daripada kata-kata pinjaman bahasa Arab dan bahasa Inggeris ditunjukkan dalam tanda kurung.





 Mengikut takrifan bahasa baku. Penutur tidak semestinya menyebut fonem /r/ sebegini.

**Fonem pinjaman dari bahasa Arab**:
* Fonem-fonem yang hanya wujud dalam kata pinjaman bahasa Arab mungkin disebut dalam fonemnya tersendiri oleh mereka yang mahir tentang cara pelafazan bunyi-bunyi Arab. Jika tidak maka ada kecenderungan untuk penutur asli bahasa Melayu untuk menggantikan bunyi-bunyi fonem tersebut kepada bunyi-bunyi yang kedengaran atau kelihatan seakan.

### Bunyi-bunyi vokal
Bahasa Melayu pada asalnya mempunyai 4 bunyi vokal, tetapi kebanyakan dialek-dialek yang wujud pada hari ini termasuk juga bahasa Melayu Baku mempunyai enam bunyi vokal dengan fonem  terbelah menjadi  dan fonem  terbelah menjadi . Banyak perkataan disebut dengan bunyi yang berbeza sama ada berbunyi  atau , dan tidak terlalu banyak perkataan asli Melayu yang menggunakan bunyi vokal tengah .

 Bukan standard, terdapat dalam sebutan loghat atau kata pinjaman.

**Nota ortografi**: Kedua-dua fonem  dan  ditulis dengan huruf . Penggunaan ortografi mewakili fonem  agak kurang dalam perkataan jati Melayu, dan huruf  biasanya mewakili bunyi . Tetapi terdapat juga pasangan homograf seperti *perang* digunakan untuk mewakili dua sebutan iaitu  (kata kerja) dan  (kata sifat melambang warna). 

Beberapa kajian menganggap  sebagai diftong. Namun, ,  dan  hanya boleh wujud dalam suku kata terbuka, contoh perkataan: "cukai", "kerbau" dan "dodoi". Perkataan yang dua huruf vokalnya disusun dalam suku kata tertutup, seperti "baik", "laut", "kuat", "biak", "buih" dan "bius" adalah terdiri daripada dua suku kata. Satu analisis alternatif menganggap diftong-diftong fonetik ,  dan  sebagai jujukan monoftong dengan tambahan satu bunyi konsonan semi-vokal: ,  dan .

Terdapat satu hukum keselarasan vokal: bunyi-bunyi vokal yang tidak luas seperti  di perkataan yang mempunyai dua suku kata perlu ada keselarasan dari segi ketinggian vokalnya, contohnya "hidung" /hi.duŋ/ boleh disebut sebagai /hi.doŋ/ tetapi tidak boleh disebut sebagai /he.duŋ/.

Satu kajian oleh Uri Tadmor yang diterbit pada tahun 2003 menunjukkan mutasi ⟨a⟩ di suku kata terbuka akhir perkataan ialah ciri-ciri berkawasan, secara spesifik merupakan ciri-ciri di kawasan barat Austronesia. Uri Tadmor mengklasifikasi ciri-ciri tersebut ke dalam empat kumpulan seperti berikut: 

## Perbezaan antara Bahasa Melayu Piawai dan Bahasa Indonesia  ڤربيذاءن انتارا بهاس ملايو ڤياواي دان بهاس ايندونيسيا
*Untuk rencana lanjutan, lihat [[Perbezaan antara Bahasa Melayu Piawai dan Bahasa Indonesia]] atau [[Perbezaan sebutan Bahasa Melayu dan Bahasa Indonesia]]*
  
Perbezaan antara bahasa Melayu piawai dan bahasa Indonesia sebenarnya tidak terlalu jauh berbeza. Bahasa Indonesia sendiri pada dasarnya didasarkan kepada bahasa Melayu. Bahasa Melayu yang juga dipakai di Malaysia sebagai bahasa standard atau lazim disebut dengan "Bahasa Melayu Baku". Namun, jika dibezakan dari segi sejarah, budaya, perlakuan tatabahasa masing-masing, dan lain-lain, jelas adalah perbezaan yang ketara antara kedua-dua bahasa namun tidak terlalu banyak perbezaan. Penutur bahasa Melayu kebanyakan boleh memahami bahasa Indonesia, tetapi penutur bahasa Indonesia kebanyakan tidak boleh memahami bahasa Melayu sebab ada banyak perbezaan dari segi ejaan dan kosa kata atau pengaruh budaya setempat.

## Pengaruh daripada bahasa asing  ڤڠاروه درڤد بهاس اسيڠ
Bahasa Melayu banyak menyerap bahasa-bahasa asing seperti Sanskrit, Inggeris, Belanda, Jawa, Arab dan sebagainya.

### Pengaruh Bahasa Sanskrit
Bahasa Sanskrit, bahasa perantara agama Hindu dan Buddha, telah banyak mempengaruhi bahasa Melayu apabila bahasa Melayu berada di peringkat kuno, iaitu pada peringkat sebelum bahasa Melayu mencapai zaman klasik pada zaman Kesultanan Melayu Melaka yang mana bahasa Melayu telah mengalami zaman kuno antara abad ke-7 dan abad ke-13. Bukti pengaruh bahasa Sanskrit dalam bahasa kuno dapat dikesan dalam batu bersurat yang ditinggalkan oleh kerajaan Srivijaya. Mengenai bukti bahasa Melayu kuno, terdapat empat batu bersurat yang penting, iaitu yang dijumpai di:
# Kedukan Bukit, Palembang (683 M)
# Talang Tuwo, Palembang (684 M)
# Kota Kapur, Pulau Bangka (686 M)
# Karang Brahi, Meringi, daerah hulu Jambi (686 M).

Selain itu sebagai faktor sampingan, faktor kemegahan juga faktor yang mendorong kepada peminjaman bahasa daripada bahasa Sanskrit. Peminjaman ini adalah kerana bahasa Sanskrit merupakan bahasa yang dianggap bahasa yang "tinggi-tinggi" pada zaman kuno. Penyerapan bahasa Sanskrit dalam bahasa seharian dijadikan satu cara perolehan kemegahan. Keadaan ini khususnya menyebabkan peminjaman perkataan yang sudah ada dalam bahasa Melayu asli, tetapi digantikan juga dengan bahasa Sanskrit, kerana barangkali dianggap lebih sesuai, lebih sedap bunyinya ataupun semata-mata kerana disangka lebih "tinggi" mutunya kerana bahasa Sanskrit merupakan bahasa sarjana.

Dalam bahasa Melayu, terdapat 677 perkataan yang berasal daripada bahasa Sanskrit. Berikut disenaraikan beberapa contoh perkataan Sanskrit yang dipinjam ke dalam bahasa Melayu:


Bahasa SanskritBahasa MelayuTulisan Jawi
bhasabahasaبهاس
malaiuMelayuملايو
akasaangkasaاڠكاس
samudharasamuderaسامودرا
mahamahaمها
rajharajaراج
bhumibumiبومي
putraputeraڤوترا
nagaranegaraنڬارا
nagarinegeriنڬري
agamaagamaاڬام
ankaangkaاڠک
vacabacaباچ
bhagyabahagiaبهاڬيا
vamsabangsaبڠسا
balyabeliaبليا
vartaberitaبريتا
buddhibudiبودي
chayacahayaچهاي
cakracakraچقرا
dosadosaدوسا
dukkhadukaدوک
devadewaديوا
ruparupaروڤا
samsarasengsaraسڠسارا
maharanimaharaniمهاراني


### Pengaruh Bahasa Jawa
Bahasa Jawa dan bahasa Melayu merupakan bahasa serumpun. Kedua-kedua bahasa tergolong kepada keluarga bahasa Indonesia. Terdapat dua faktor utama dalam penyebaran pengaruh bahasa Jawa ke Bahasa Melayu, iaitu:
* Pengaruh melalui penyebaran cerita panji
* Pengaruh melalui interaksi sosial dan ekonomi

Cerita panji ialah sejenis cerita yang berasal dari Jawa. Isinya mengenai wira dan wirawati. Cerita ini terdapat banyak versi, dan boleh dikesan di seluruh nusantara sehingga di Kemboja.

Migrasi orang Jawa ke Tanah Melayu telah berlaku semenjak zaman Kesultanan Melayu Melaka. Pertempatan orang Jawa sudah dapat dikesan di bandar Melaka pada zaman itu, iaitu Kampung Jawa dan Parit Jawa. Walau bagaimanapun, migrasi orang Jawa ke Tanah Melayu yang ketara berlaku bermula pada awal abad ke-19. Tumpuan migrasi Jawa adalah di negeri-negeri Selat dan juga negeri Selangor dan negeri Johor.

Pertembungan orang tempatan yang menutur bahasa Melayu dengan pendatang Jawa yang menutur dalam bahasa Jawa telah menyebabkan unsur-unsur bahasa Jawa meresap ke dalam Bahasa Melayu. Walau bagaimanapun, perlu diketahui bahawa kata-kata pinjaman Jawa meresap ke dalam Bahasa Melayu secara terpencil dan tidak tersebar luas. Ia dikatakan diserap ke dalam Bahasa Melayu kerana migrasi orang-orang Jawa yang masih mengekalkan bahasa mereka dan tidak menguasai perbendaharaan bahasa Melayu yang sebenar.

Berikut disenaraikan beberapa kata-kata pinjaman Jawa dalam bahasa Melayu:


PerkataanTulisan JawiMaksudnya
andongاندوڠKereta kuda(sewaan)
batokباتوقtempurung
berangasanبيرڠاسانmudah naik marah
wedanaويدناketua daerah
adipatiاديڤتيraja


### Pengaruh Arab-Islam
Bahasa Arab dan agama Islam sangat mempengaruhi perkembangan bahasa Melayu. Status bahasa Melayu yang bertaraf lingua franca dan keunikannya telah menyebabkan agama Islam disebarkan dalam bahasa Melayu dan bukan dengan bahasa Arab. Walau bagaimanapun, bahasa Arab melalui kedatangan agama Islam telah mempengaruhi perkembangan bahasa Melayu dalam beberapa aspek, antaranya:
1- perbendaharaan kata
2- sebutan kata
3- tulisan

#### Perbendaharaan Kata
Hampir sebahagian besar perbendaharaan bahasa Melayu meminjam perkataan bahasa Arab. Berikut disenaraikan beberapa contoh perkataan Arab yang dipinjam ke dalam bahasa Melayu:


Bahasa ArabBahasa MelayuTulisan Jawi
abbaabahابه
syukrsyukurشكور
jadwaljadualجدوال
qamuskamusكاموس
subhsubuhصبح
waqtuwaktuوقتو
hayawanhaiwanحيوان
wajhwajahوجه
aqalakalعقل
dunyaduniaدنيا
mahkamahmahkamahمحكمه
asalasalاصل
mas'alahmasalahمسئله
hadyahhadiahهديه
sadaqahsedekahصدقه
mawtmautموت
quwatkuatكوات
janinjaninجنين
kitabkitabكتاب


#### Sebutan Kata
Pengaruh Arab-Islam memberi kesan yang sangat besar kepada sebutan perkataan dalam bahasa Melayu. Bahasa Melayu mula dituturkan supaya menghampiri sebutan bahasa Arab, kerana masyarakat Melayu terdorong untuk membaca Al-Qur'an dengan betul.

Sebutan dengan pengaruh Arab-Islam ini turut membezakan antara penutur asal bahasa Melayu (iaitu orang-orang Melayu) dengan penutur bukan asal (seperti kaum Cina, India, atau bangsa Eropah) kerana penutur bukan asal ini tidak dapat menyebut beberapa perkataan yang menerima pengaruh Arab.

Contoh-contoh perkataan yang berbeza sebutan antara sebutan penutur Melayu dan penutur bukan Melayu:

Bahasa MelayuTulisan Jawi
Abdullahعبدالله
maklumatمعلومت
iklanاكلان
kadiقاضي



#### Tulisan
Kedatangan pengaruh Arab-Islam telah menyumbang kepada penulisan bahasa Melayu dalam tulisan Arab yang akhirnya disebut tulisan Jawi. Tulisan Jawi ini digunakan antara lain bagi memudahkan orang-orang Melayu yang rata-rata beragama Islam membaca Al-Quran.

Hal ini dapat dilihat dengan jelas apabila sistem pendidikan Malaysia menukar tulisan Jawi kepada tulisan Rumi, ramai orang-orang Melayu mula tidak mampu membaca Al-Quran dengan baik. Ia dinamakan sindrom Buta Jawi atau Buta Al-Quran.

### Pengaruh Bahasa Cina
Dalam Kamus Dewan, terdapat kata-kata yang mempunyai etimologi berlabel *C*. Perkataan ini merupakan kata-kata yang dipinjam daripada bahasa Cina. Tetapi bukan semua kata-kata yang berlabel *C* dalam Kamus Dewan Bahasa merupakan kata-kata yang dipinjam daripada bahasa Cina. Dalam kajian Kong 1993, telah disimpulkan bahawa lebih kurang 261 patah perkataan Bahasa Melayu telah dipinjam daripada bahasa Cina.

Terdapat 10 pengelasan kata yang telah disimpulkan oleh Kong iaitu:
# Sayur-sayuran, buah-buahan, dan makanan.
# Barang kegunaan harian.
# Adat istiadat.
# Bangunan dan tempat.
# Permainan perjudian dan kepercayaan
# Jabatan, kerjaya, dan posisi sosial.
# Kenderaan dan alat pengangkutan.
# Perkataan lain-lain.

Kajian ini juga dilakukan oleh Mashudi dan Yeong pada tahun 1989. Hasil kajian mereka mendapati terdapat lebih kurang 341 patah perkataan Bahasa Melayu dipinjam daripada bahasa Cina. Kajian melihat pada fonologi perkataan bahasa Melayu tersebut. Sistem fonologi kata asli bahasa Melayu tidak bertepatan dengan sistem fonologi kata bahasa Cina.

Antara kata Bahasa Cina yang dipinjam dalam Kamus Dewan Bahasa ialah:
# Pinjaman kata Bahasa Cina yang bertentangan dengan sistem penyelarasan vokal
#* Anglo اڠلو
#* apek اڤيك
#* cingge چيڠڬ
#* kaleng كلاڠ
#* kongsi كوڠسي
#* lio ليو
#* liong ليوڠ
#* lisong ليسوڠ
#* lokcuan لوقچوان
#* mahjong مهجوڠ
#* panglong ڤڠلوڠ
#* singkong سيڠكوڠ
#* taikong تايكوڠ
# Pinjaman kata Bahasa Cina yang bertentangan dengan rangkap bunyi homorgan sengauan
#* angpau اڠڤاو
#* bangpak بڠڤق
#* camca چمچا
#* kamsia كمسيا
#* samsu سمسو
#* samseng سمسڠ
# Pinjaman kata Bahasa Cina yang tidak berlaku pengurangan vokal
#* beca بيچا
#* camca چمچا
#* kekwa كيكوا
#* nyonya ڽوڽا
#* popia ڤوڤيا
#* misoa ميسوا
#* mua موا
#* sempoa سمڤوا
#* taukua تاوكوا
# Pinjaman kata Bahasa Cina yang mengalami penyengauan vokal
#* popia ڤوڤيا
#* misoa ميسوا
#* sempoa سمڤوا
#* siya سيا
#* taukua تاوكوا

Prilaku fonologi pinjaman kata Bahasa Cina adalah bertentangan dengan sistem fonologi bahasa Melayu.

### Pengaruh Portugis
Terdapat 131 perkataan yang berkemungkinan berasal daripada bahasa Portugis. Beberapa contoh perkataan Portugis yang diserap dalam bahasa Melayu ialah:


Bahasa PortugisBahasa MelayuTulisan Jawi
armárioalmariالماري
bolabolaبولا
bandeirabenderaبنديرا
camisakemejaكمجا
dadodaduدادو
garfogarpuڬرڤو
igrejagerejaڬرجا
limãolimauليماو
manteigamentegaمنتيڬ
domingomingguميڠڬو
padrepaderiڤادري
toalhatualaتوالا
janelajendelaجنديلا
escolasekolahسكوله
sábadoSabtuسبتو
sabãosabunسابون
sapatosepatuسڤاتو
abbaabahابه
almarialmariالماري
kamejakemejaكمجا
salwarseluarسلوار


### Pengaruh Inggeris
Pengaruh bahasa Inggeris dalam bahasa Melayu merupakan pengaruh paling ketara dan paling meluas masa kini, dan lazimnya perkataan Inggeris dipinjam ke dalam bahasa Melayu apabila tiada perkataan tempatan untuk menggambarkan situasi baru yang memerlukan satu panggilan khusus untuk merujuk kepadanya. Contoh perkataan sebegini ialah *konotasi* (; *connotation*), *kompromi* (; *compromise*) dan *siri* (; *series*). Tetapi kebingungan dan bantahan sering timbul apabila perkataan Inggeris yang diterima masuk ke dalam bahasa Melayu terlalu banyak sehinggakan ada yang bertindak sebagai pengganti perkataan yang telah wujud. Dewan Bahasa dan Pustaka telah terus membenarkan kemasukan perkataan sebegini dalam kosa kata bahasa Melayu dan tidak menghiraukan bantahan yang dikemukakan. Penggunaan perkataan sebegini yang meluas di media percetakan dalam bahasa Melayu di Malaysia seperti pada akhbar Utusan Malaysia telah mengeruhkan lagi permasalahan ini. Satu-satunya kenyataan bernada bimbang terhadap situasi ini pernah dilafazkan bekas perdana menteri Malaysia, Mahathir Mohamad meskipun beliau sendiri telah memperkenalkan suatu perkataan baru "bajet" () menggantikan perkataan "belanjawan" () semasa pembentangan belanjawannya yang terakhir, dengan alasan bahawa istilah belanjawan tidak tepat kerana anggaran kewangan kerajaan turut melibatkan hasil, dan bukan belanja semata-mata.

Berikut merupakan beberapa perkataan yang telah diterima dalam bahasa Melayu secara rasmi dan digunakan secara meluas dan dianggap telah diterima.



Bahasa InggerisBahasa MelayuTulisan Jawi
bookbukuبوكو
lamplampuلمڤو
ballbolaبولا
mindmindaميندا
chequecekچيك
busbasبس
taxiteksiتكسي



Beberapa tahun kebelakangan ini (sekitar 2003), stesen televisyen milik kerajaan Malaysia RTM 1 (dahulu dikenali sebagai TV 1) telah menukar tema salurannya kepada "Saluran Infotainmen Anda" (; daripada bahasa Inggeris *Your Infotainment Channel*) dan ini menimbulkan kontroversi apabila Dewan Bahasa dan Pustaka (DBP) mendakwa perkataan "Infortainmen" merosakkan penggunaan bahasa Melayu. Alasan yang diberikan adalah bahawa *-tain-* yang harus disebut seakan perkataan Melayu *main*, dan ini kedengaran agak janggal. Penukaran ejaan ke "Infotenmen" pula tidak diterima sebagai piawai DBP dan kerajaan disaran menggantikannya dengan perkataan lain seperti "*Infohibur*" tetapi Kementerian Penerangan yang mengendalikan stesen televisyen kerajaan Radio Televisyen Malaysia enggan menuruti saranan berkenaan. Pada tahun 2006 tema ini ditukarkan ke *Saluran Inforia* ().

## Definisi bahasa Melayu tinggi dan bahasa Melayu baku  ديفينيسي بهاس ملايو تيڠݢي دان بهاس ملايو باکو
Konsep bahasa Melayu tinggi merujuk kepada penggunaan bahasa Melayu dalam konteks wacana ilmiah dan berkaitan dengan ketamadunan. Bahasa Melayu tinggi sering dirujuk sebagai wahana bagi melahirkan idea dan wawasan yang berkaitan dengan kesarjanaan dan kebudayaan. Bahasa Melayu tinggi lazimnya digunakan dalam seminar, persidangan atau kongres yang berkaitan dengan bahasa, budaya ataupun bidang ilmiah yang lain.

Bahasa Melayu baku pula ialah bahasa Melayu yang sempurna dari segi penggunaan aspek bahasanya, iaitu ejaan, tatabahasa, istilah, penggunaan kata, laras bahasa dan sebutan.

## Frasa mudah dalam Bahasa Melayu فراسا موده دالم بهاس ملايو &nbsp;
Di Malaysia, biasanya masyarakat Melayu bertegur sapa sesama sendiri dengan ucapan salam, tetapi ucapan formal seperti "Selamat pagi" atau "Selamat sejahtera" turut digunakan bagi penutur bukan Islam. Ucapan "Hai" juga sering digunakan apabila bertegur sama sesama rakan-rakan, sebagaimana perkataan "*Bye-bye*" semasa meminta diri untuk beredar.

### Penggunaan tidak formal pada zaman kontemporari
Di keempat-empat negara yang menggunakan bahasa-bahasa Melayik yakni negara Indonesia, Malaysia, Singapura dan Brunei, penggunaan ragam bahasa Melayu yang tidak formal adalah sesuatu yang pasti berlaku dalam kehidupan harian kerana agak mustahil untuk setiap orang bertutur dalam ragam formal sepanjang masa. Penggunaan ragam tidak formal kebiasaannya berlaku melalui pemendekkan kata dari bahasa formal, peminjaman kosa kata dari dialek-dialek/bahasa-bahasa tempatan (seperti dialek Melayu Kelantan, bahasa Minangkabau atau bahasa Jawa) mahupun bahasa-bahasa negara berdekatan (seperti bahasa Thai, bahasa Cina dan bahasa India) serta penyerapan sebutan langsung dari kosa kata bahasa asing khususnya bahasa Inggeris ekoran globalisasi.

*Untuk rencana berkaitan penggunaan bahasa Indonesia yang tidak formal, sila lihat [[Bahasa gaul Indonesia]]*

*Untuk rencana berkaitan penggunaan bahasa Melayu Malaysia yang tidak formal, sila lihat [[Bahasa Melayu Malaysia#Ragam tidak formal di Malaysia|Bahasa Melayu yang tidak rasmi di Malaysia]]*

## Galeri  ݢالري

imej:Marai-go_yon_shu-kan_*_Learning_Bahasa_Melayu_in_Four_Weeks_*_(1912).jpg|Gisaburo Yamamichi, 1912 Marai-go yon shu-kan, Shogo Kimata ed, Tokyo : Okazakiya syoten. Salah satu penerbitan awal bagi mempelajari bahasa Melayu di Jepun.


## Lihat juga  ليهت جوݢ

* Bahasa rojak
* Bidalan
* Dewan Bahasa dan Pustaka
* Peribahasa
* Simpulan bahasa
* Singkatan kata
* Tatabahasa
* Perkembangan Bahasa Malaysia
* Kronologi pembentukan istilah bahasa Melayu

## Rujukan  روجوعکن

## Nota نوتا


## Pautan luar  ڤاءوتن لوار

* Kamus Dewan Dalam Talian
* Kamus Melayu-Cina
* Kamus Melayu-Inggeris
* Sejarah bahasa Melayu. 
* Asal Usul Bahasa Melayu
* Penerbit USM: Bahasa Melayu 
*Makna Perkataan Melayu-Inggeris